
Република Србија                                                                        
ОПШТИНА ВЛАСОТИНЦЕ                                                                                                       СКУПШТИНА ОПШТИНЕ
01 бр.060-77-7/2026
23.09.2026.године
В Л А С О Т И Н Ц Е

          На основу члана 32. став 1.тачка 6.Закона о локалној самоуправи (“Сл.гласник РС“ број 129/07, 83/14-др.закон, 101/16-др.закон, 47/18 и 111/21-др.закон), члана 8. и 10.Одлуке о начину обележавања празника општине и октобарским признањима (''Сл.гласник општине Лесковац'', бр.11/95  и 16/10) и члана 40. став 1.тачка 65.Статута општине Власотинце (''Сл.гласник града Лесковца'', број 6/19), Скупштина општине Власотинце на седници од 23.09.2026.године, донела је 
	
О Д Л У К У

О ДОДЕЛИ ОКТОБАРСКИХ ПРИЗНАЊА 
ОПШТИНЕ ВЛАСОТИНЦЕ ЗА 2026.ГОДИНУ

Члан 1.

	Овом Одлуком ДОДЕЉУЈУ СЕ правним лицима и појединцима Октобарска признања општине Власотинце за 2026.годину.


           Члан 2.	

	
       Октобарско признање у облику „Дипломе 10.октобар'', додељује се: 

          1.Сари Павков, министарки заштите животне средине, за изузетан допринос развоју општине Власотинце, кроз изузетно залагање у промоцији заштите животне средине и реализацији већег броја пројеката у различитим областима заштите животне средине на територији општине Власотинце. 


           2.Горану Петровићу, запосленом у Ватргогасно спасилачком одељењу у Власотинцу, за изузетно залагање, неизмерну храброст и пожртвованост које је показао кроз све професионалне изазове и стотине успешних акција у којима је учествовао, често ризикујући сопствени живот како би спасао туђи.Поред изузетних оперативних успеха, годинама је био ментор и узор младим ватрогасцима- спасиоцима који су уз њега стасали у врхунске професионалце.

           3.Информативном билтену „Власина“ Власотинце, који излази у оквиру Културног центра Власотинце, а поводом стогодишњице од изласка првог броја листа Власина. У свом једновековном трајању лист Власина је пролазио кроз разна искушења, имао и прекиде у раду, али је његов рад обновљен 1995.године и више од три деценије излази непрекидно.У годинама транзиције прерастао је у билтен Власина, али је остао веран хроничар времена, људи и догађаја у општини Власотинце. Захваљујући истрајности и ентузијазму чланова редакције, упорности руководства Културног центра и континуираној подршци локалне самоуправе,Информативни билтен Власина остаје један од стубова друштвеног живота Власотинца и околине.

   Члан 3.               
         
	Октобарска признања овогодишњим добитницима уручиће се на свечани начин. 					       
                                                                 
Члан 4.

	 Ова одлука ступа на снагу даном доношења а објавиће се у ''Службеном гласнику града Лесковца''.
		
             СКУПШТИНА ОПШТИНЕ ВЛАСОТИНЦЕ, на седници од 23.09.2026.године, 01 бр.060-77-7/2026.


			                                                      ПРЕДСЕДНИК СКУПШТИНЕ 							                      Зоран Стаменковић, с.р.

                                                    Тачност преписа оверава

                                                                                              СЕКРЕТАР СКУПШТИНЕ
                                                                                                    Ивана Станојевић

